
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 140
                                                               din 30 iunie 2022
privind aprobarea deplasării domnului viceprimar, Bogdan - Ioan Burghelea

la Dinkelsbühl, Germania, pentru reprezentarea Municipiului Sighişoara la Festivalul  “Kinderzeche”, în perioada 15 - 20 iulie 2022

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.034/17.06.2022 și la Consiliul Local Sighișoara cu nr. 20.396/21.06.2022, de referatul de aprobare, înregistrat cu nr. 20.028/17.06.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;


Având în vedere relaţia de înfrățire dintre municipiul Sighişoara și oraşul Dinkelsbühl din Germania;

Văzând invitaţia adresată Municipiului Sighişoara de către Primarul orașului Dinkelsbühl, domnul Christoph Hammer, înregistrată la Municipiul Sighişoara cu nr. 19.474/14.06.2022, de a participa la Festivalul  “Kinderzeche”, eveniment ce va avea loc în perioada 17 - 24 iulie 2022, în Dinkelsbühl, Germania; 

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;
Având în vedere Raportul de specialitate cu nr. 20.031/17.06.2022 al Serviciului Relații Publice și Comunicare, cu propunerea aprobării deplasării domnului viceprimar, Bogdan - Ioan Burghelea la Dinkelsbühl, Germania, pentru reprezentarea Municipiului Sighişoara la Festivalul  “Kinderzeche”, în perioada 15 - 20 iulie 2022;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „e”, alin. (14), art. 139 alin. (1) și alin. (3) lit. „f” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

         H O T Ă R Ă Ş T E:
Art. 1. (1) Se aprobă reprezentarea Municipiului Sighișoara de către domnul Bogdan - Ioan  Burghelea, viceprimarul municipiului Sighișoara, la Festivalul  “Kinderzeche”, care va avea loc în perioada 17 - 24 iulie 2022, în Dinkelsbühl, Germania.

(2) Se aprobă deplasarea domnului Bogdan - Ioan Burghelea, la Dinkelsbühl, Germania, în perioada 15 - 20 iulie 2022, pentru reprezentarea Municipiului Sighișoara la Festivalul  “Kinderzeche”, care va avea loc în perioada 17 - 24 iulie 2022, în Dinkelsbühl, Germania.

Art. 2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.

Art. 3. Viceprimarul municipiului Sighișoara, domnul Bogdan - Ioan Burghelea, are obligaţia, conform art. 225 alin. (4) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, să prezinte la prima şedinţă ordinară de consiliu local, o informare  privind deplasarea efectuată, termenul maxim de depunere a acesteia fiind de 45 de zile de la data încheierii deplasării.

Art. 4. Se încredinţează cu ducerea la îndeplinire a prevederilor prezentei hotărâri, Viceprimarul Municipiului Sighişoara – domnul Bogdan - Ioan Burghelea, care efectuează deplasarea, Serviciul Relaţii Publice şi Comunicare și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija Secretarului General al Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Relații Publice și Comunicare;

  1 ex. Biroul Buget, Contabilitate, Salarizare – Direcția Economică.
  9 ex.  
  B.A. 
